‘તું વિકલાંગ છે, તારી સાથે દુષ્કર્મ કરી કોઈને શું મળે?’\nલંગડાવ છું, એટલે પોલીસ પણ મારી વાત નથી માનતી.

પોલીસ કહે છે, "તું વિકલાંગ છે, તારી સાથે દુષ્કર્મ કરવાથી કોઈને શું મળશે?"

પણ હું સાચું કહું છું, બે માણસોએ મારા પર દુષ્કર્મ આચર્યું છે.

જેમાંથી એક મારો પાડોશી રાઘવ હતો. તેના ઘરે કલર ટીવી હોવાથી હું ઘણી વખત એના ઘેર જતી.

ટીવી જોવાનું તો ગમતું જ હતું, રાઘવ પણ પસંદ હતો.

મને લાગતું હતું કે હું પણ તેને પસંદ છું.

એક દિવસ તેણે મને પૂછ્યું પણ કે "લગ્ન કરીશ?" રૂમમાં જેટલા લોકો હતા, એ બધા હસી પડ્યા. હું શરમાઈ ગઈ.

રાઘવનો પરિવાર પણ મારી સંભાળ લેતો. એટલે મારી માની નજરમાં તેમનું ઘર મારા માટે સુરક્ષિત હતું.

પણ એક દિવસ હું રાઘવના ઘરે ટીવી જોવા ગઈ તો એ મને બહાર લઈ ગયો. એક કારમાં એનો મિત્ર હતો અને બન્નેએ મને ચિપ્સ અને કોલ્ડ ડ્રિંક પીવડાવ્યું.

ચિપ્સ અને કોલ્ડ ડ્રિંક સારા લાગ્યા, પણ એના પછી હું નશામાં જતી રહી.

એથી આગળ કંઈ જ યાદ નથી. પણ સમજું છું, જાણું છું કે શું થયું.

પછી મારી મા અને પરિવારને હું પાસેના એક રસ્તા પર બેહોશ મળી.

મારી માએ મારી વાત માની, મારા ઘા જોયા, મારી સંભાળ લીધી. તે મને પોલીસ સ્ટેશન પણ લઈ ગઈ.

હું રાઘવ અને તેના મિત્રને સજા અપાવવા માંગું છું. મને તેના મિત્રનું નામ તો નથી ખબર પણ મેં પોલીસને રાઘવનું નામ કહ્યું છે.

પણ પોલીસને લાગે છે કે હું ખોટું બોલું છું.

મારા ઘાને કારણે પોલીસે મને હોસ્પિટલમાં દાખલ તો કરી પણ વારંવાર કહેવા છતાં મારી વાત ન માની.

તેમણે મારી માને કહ્યું, "તમારી દીકરી 'નોર્મલ' નથી. અમે કેવી રીતે માની લઇએ કે એણે સાચું જ નામ આપ્યું છે."

પોલીસે કેસ તો નોંધી લીધો છે, પણ તેમની નજરમાં હું ખોટી છું. તો તપાસ કઈ રીતે થશે, કોર્ટમાં પૂરાવા કઈ રીતે રજૂ કરશે?

હું ખૂબ જ રડી. બધી જ હિંમત તૂટી ગઈ. 

આજુબાજુમાં પણ બધાએ રાઘવનો વિશ્વાસ કર્યો.

બધાએ કહ્યું, "રાઘવ સારો છોકરો છે અને તું વિકલાંગ છે, તો એને તારી સાથે શારીરિક સંબંધ બાંધવામાં શું રસ હોય?"

તમને આ પણ વાંચવું ગમશે

મેં તો ખરેખર એનો વિશ્વાસ કર્યો હતો. એણે જ્યારે મને લગ્નનું પૂછ્યું હતું, ત્યારે મનોમન મેં 'હા' કહી હતી.

હું એને પ્રેમ કરતી હતી. પણ એણે મારી સાથે ખોટું કર્યું.

એ એક રાતે બધું જ બદલી નાખ્યું. મારા મોટા ભાઈ મારાથી નારાજ થઈ ગયા.

તેમણે કહ્યું, "ખબરદાર જો તું પોલીસ પાસે ગઈ, પરિવારની ઇજ્જત પર દાગ લાગશે."

 જ્યારે મા ન માની તો અમને બન્નેને ઘરમાંથી કાઢી મૂક્યા.

હવે હું અને મારી મા, મારી મોટી...\n\ntl;dr:
હું તમારી જેમ ચાલી નથી શકતી, એટલે બધા લોકો મારી મજાક કરે છે.